open-index/open-wikipedia-markdown huggingface dataset:
Suezbukten

**Suezbukten** (arabisk: خليج السويس, *Khalyj as-Suways*) er en bukt i nordlige del av Rødehavet som leder til Suezkanalen. Den ligger vest for Sinaihalvøya. Beliggende øst for Sinaihalvøya ligger den mindre bukten Akababukten.

Suezbukten ble formet innenfor en relativ ung, men nå ikke aktiv Suezbuktrift, et geologisk begrep for en avlang kløftformet forsenking som oppsto ved flere parallelle normalforkastinger som vender seg mot hverandre, og er datert tilbake til rundt 26 millioner år. Den strekker seg 300 km nord mot nordvest, ender i den egyptiske byen Suez og inngangen til Suezkanalen. Langs midtlinjen av bukten går grensen mellom Afrika og Asia.

## Referanser


## Eksterne lenker
* 
* Satellittbilder fra Suezbukten og Suezkanalen , *Egypt.africa-atlas.com*
Javasjøen

**Javasjøen** (indonesisk: *Laut Jawa*) er et havområde i det sørlige Stillehavet, beliggende mellom de indonesiske øyene Java i sør, Borneo i nord, Sumatra i vest og Sulawesi i øst.  

## Beskrivelse
Javasjøen har en gjennomsnittlig dybde på 40-50 meter  (maksimalt 67 m., skjønt med en maksimal områdedefinisjon er det større dybder i øst, på inntil 200 m) og omfatter et område på fra 367.000 til 433.000 km², alt etter hvordan det avgrenses i vest og i øst . 

Mange øyer og øygrupper ligger i dette havavsnittet, som Bawean, Karimunjawa-øyene eller Kepulauan Seribu. Særlig viktige havner inntil havet er Tanjung Priok (Indonesias største, nær Jakarta), Cirebon, Semarang, Surabaya (alle på Java) og Banjarmasin (på Borneo).

I nordvest forbinder Karimatastredet Javasjøen med Sørkinahavet. Sundastredet i sørvest fører til Indiahavet. I nordøst fører Makassarstredet til Celebessjøen. I Øst ligger Floressjøen.

Javasjøen oppstod mot slutten av den siste istid, da havoverflaten steg og Sundalandet ble oversvømmet . Med Sundalandet menes en tidligere sammenhengende landmasse fra Bakindia (dagens Malaysia-Thailand-Vietnam) og ned til og med Java og Borneo. 

I dette tropiske havet bestemmes havstrømmene av monsunens vinder. Om sommeren presser vestmonsunen vannet inn fra Sørkinahavet, gjennom Karimatastredet, inn i Javasjøen; østmonsun fører vann tilbake fra Floressjøen. 

Her finnes over 3000 forskjellige fiskeslag, og fiskeri er en viktig næringsvei. Området er også populært for apparatdykking grunnet sin maritime undervannsverden med koraller og svamper. 

Forurensning og bruk av drivnett utgjør et problem for dyr- og planteliv. Dessuten påvirker de stigende gjennomsnitts vanntemperaturer artsmangfoldet. Mange rev blir endret ved korallbleking til de reneste undervannsrøyser, noe som går ut over både turisme og fiskeri.

## Sjøslag
Under andre verdenskrig ble et stort sjøslag, slaget i Javasjøen, utkjempet i Javasjøen fra februar til mars 1942. Slaget førte til store tap for Australia, Nederland, Storbritannia og USA, som prøvde å forsvare øya Java fra japanske angrep.

## Litteratur
* Jeroen Touwen (red.): *Shipping and trade in the Java Sea region, 1870-1940 : a collection of statistics on the major Java Sea ports*, 2001, ISBN 90-6718-162-5
* "Java Sea a study on its economic impacts.", 2008
* Günter Krause: *Trügerische See*, Admannshagen-Bargeshagen : BS-Verl.-Rostock, 2009 
* David Arthur Thomas: *Battle of the Java Sea.* André Deutsch, London 1968, ISBN 0-233-96072-4
* F. C. van Oosten: *The Battle of the Java Sea.* Sea battles in close-up. Bd  15. Naval Institute Press, Annapolis 1976, ISBN 0-87021-911-1
* Nina Epton: *The islands of Indonesia*. London, Pitman 1955

## Fotnoter

## Referanser


## Eksterne lenker
*
Aqua vitae

**Aqua vitae** (også skrevet *aqua vitæ*; latin, bokstavelig «livets vann») er et gammelt navn fra minst tidlig på 1400-tallet for en konsentrert vannløsning av etanol. Begrepet er et generelt et generisk for alle destillerte former, og kom etter hvert til å referere særskilt til destillerte alkoholkonsentrater.

Aqua vitae var vanligvis fremstilt ved destillasjon av vin, og er noen ganger kalt «Vinens sjel» i engelske tekster. «Vinens sjel» er et spesifikt betegnelse på brandy, destillert gjentatte ganger. Fra 1540-tallet har det fått betydningen brandy, whiskey, etc. På fransk finnes også betegnelsen *eau-de-vie* for sprit og brandy, bokstavelig betydning «livets vann». Aqua vitae er også opprinnelsen til det norske ordet akevitt, som henviser til skandinavisk krydret brennevin med fra 36 til 41, 5 volumprosent alkohol.

Navnet er familiært tilknyttet til de ledende folkelige brennevinsarter fra spesielle regioner. Whisky (fra gælisk språk *uisce beatha*, «livets vann») i Skottland og Irland. Når uttrykket brukes i England, refererer det oftest til fransk brandy. Det er *acquavite* i Italia, *okowita* i Polen, оковита (*okovyta*) i Ukraina, акавіта (*akavita*) i Belarus, og яковита (*yakovita*) i sørrussiske dialekter.

## Referanser
Hawthorneeffekten

**Hawthorneeffekten** er betegnelsen på det fenomen som ble dokumentert i forbindelse med *Hawthornestudiene* i USA i 1920-årene, nemlig at *det å bli undersøkt, i seg selv frembringer adferdsendringer* (som fordunster igjen når undersøkelsen er over). Det skapes et feilaktig inntrykk av at en årsaksvariabel har innvirkning på effektvariabelen. Det at mennesker vet at de er forsøkspersoner i et eksperiment har (positiv) innvirkning på resultatet.

Etter Taylorisme er Hawthornestudiene de studier som har hatt størst betydning for videre *utvikling av [[organisasjonsteori]] og [[ledelsesteori]]*. Studiene viste at produksjon/produktivitet ikke bare er avhengig av rett fordeling av arbeid, men også *psykologiske faktorer* og *den uformelle strukturen i organisasjonen*.

## Bakgrunn
I perioden 1924 – 1933 ble det gjennomført en rekke produktivitetsstudier ved Hawthorne Works of the Western Electric Company, Cicero, Illinois, USA. Elton Mayo tok del i studiene fra 1927 og ønsket å se nærmere på *hvilken effekt forandringer i det fysiske arbeidsmiljø/omgivelser hadde på produktivitet*. Foran hvert eksperiment forandret forskerne én variabel, f.eks. lysstyrken i arbeidsrommet. Man opererte med en eksperimentgruppe og en kontrollgruppe. Det underlige var at uansett hvilken variabel man forandret på, så økte eksperimentgruppa produksjonen. Og ikke nok med det, produksjonen hos kontrollgruppa økte også! Lysstyrken ble redusert, arbeidsdagen forlenget og man gikk ned på antall hvilepauser, men produksjonen fortsatte å øke! Arbeiderne visste at de var under observasjon, og denne vissheten var nok til at de jobbet hardere. 

Forskerne forandret så metoder. Man gikk bort fra *arbeidsforhold* som en nøkkelfaktor i forholdt til produksjon, og rettet fokus mot holdninger, sosiale forhold og ledelsesstrategi. Man anbefalte å fokusere på utvalg og trening av ledere. For første gang samlet man opplysninger om holdninger, moral, uformelle arbeidsgrupper og sosiale forhold. Produksjon var ikke lenger en funksjon av den formelle organisasjons struktur og design. Man måtte også ta hensyn til arbeiderens holdninger, evner og persepsjoner.

Hawthorne-studiene markerte begynnelsen på «Human Relations»-bevegelsen i industrien.

## Referanser
Iwata

**Iwata** er en by rett øst for Hamamatsu i Shizuoka prefektur i Japan. Byen fikk bystatus i 1948.

Yamaha Motor Company har sitt hovedkontor i Iwata.

## Referanser




## Eksterne lenker
*
Håvard Lilleheie

**Håvard Lilleheie** (født 1973) er en norsk skuespiller, programleder og komiker. 

## Biografi
Lilleheie tv-debuterte i programserien *[[U (TV-serie)|U]]* på NRK i 2000 etter å ha arbeidet som standupkomiker. Her laget han, sammen med manusforfatter og regissør Magnus Martens, liksom&shy;dokumentariske episoder fra sitt eget liv. 

Sammen med blant andre Steinar Sagen hadde han programmene *Munn til Munn* og *Onkel Happy* på NRK Petre. Etter dette ledet han talkshowet *[[Håvard Lilleheie Show]]* på Metropol TV i 2001.
 
I 2003 hadde han hovedrollen i filmen *[[United]]* og hadde deretter opptredener i program som *Rikets Røst*, TV 2s *Påskenøtter* og *Senkveld*. Han spilte i 2004 i forestillingen *[[Smuget Show]]* sammen med blant andre Bjarte Hjelmeland og Pernille Sørensen og hadde i 2006 forestillingen *Frustrerte Fyrer* sammen med Steinar Sagen. 

Fra høsten 2006 til våren 2009 var han programleder for det satiriske humorshowet *[[Manshow]]* på TV 2 Zebra sammen med Morten Ramm.

I september 2009 var det premiere på Lilleheies humortalkshow *[[Showman]]* på TV 2 Zebra og fra høsten 2012 var han programleder for andre sesong av *[[Kjendisbarnevakten]]* på TV3. Høsten 2013 til 2015 var han programleder i et lørdagsshow *[[Rodde & Kikkan]]* for barn, på NRK Super. I 2015 var han programleder i *[[Science of Stupid med Håvard Lilleheie]]* på National Geographic Channel, som første programleder fra Norge. I desember 2016 var han en av skuespillerne i den nye adventserien for barn, *[[Snøfall]]* på NRK. Han var fast deltaker av de første episodene av *[[Praktisk info med Jon Almaas|Praktisk info]]* med Jon Almaas i 2017 på TV Norge og var med i første sesong av *[[Kompani Lauritzen]]* i 2020 på TV 2. Siden sesong fire har han også spilt i NRKs serie Labyrint som karakteren Daidalos.

## Bøker

* 2022 "Leos Magiske Reise - Jakten på Allan Carte". Skrevet med Frode Eie Larsen (Papermoon forlag) 
* 2020 "Store tanker fra små hoder" (Kagge)
* 2013 "Å nei! Hjelpetreneren fikk jobben : Godset 2008-2012". Skrevet med Alexander Aas (Falck Forlag)

## Trivia
Lilleheie er Strømsgodset-supporter og har laget låta *Samma for meg (bare Godset vinner)*.

## Referanser


## Eksterne lenker
* Håvard Lilleheies bakgrunn
*
Dataterminal

En **dataterminal**, **'tekst-terminal**, **[[ASCII]]-terminal** eller **alfanumerisk terminal**, er en elektronisk eller elektromekanisk maskinvareenhet som brukes til å kommunisere med datamaskiner. Vanligvis kobles terminalen til via en serieport, men andre (historiske) kommunikasjonsmekanismer har vært i bruk, spesielt i forbindelse med stormaskiner.

## Historie
Tidlige terminaler var elektromekaniske teleskrivere (ofte kalt TTYer) med papir, fargebånd og mekanisk anslag, for eksempel Teletype ASR 33, senere Texas Instruments Silent 700 og Digital Equipment LA30. Disse var langsomme, kostbare og vedlikeholdskrevende, og ble i løpet av 1970-årene stort sett fortrengt av videoterminaler.

Den nye terminal-generasjonen la grunnlag for raskere og mer effektiv interaksjon mellom maskin og bruker. Tekstbehandling ble mulig på generelle datamaskiner, programutvikling ble vesentlig effektivisert og dataregistrering via skjermbilder ble alminnelig.

Utfordringen med førstegenerasjons videoterminaler var hastighet, minne og kostnader. En terminal trengte nok minne til å vise en hel side med tekst, typisk 80 * 24 tegn med ekstra attributter for hver tegnposisjon (understrek, revers video, uthevet etc.), til sammen mellom fem og 10 kilobyte. Til sammenligning hadde mange minimaskiner i 1970-årene 64 kilobyte eller mindre hukommelse. Hastigheten var en utfordring både på grunn av støyfølsomhet på serielinjene og lav ytelse på komponentene i terminalene. Tidlige videoterminaler hadde en typisk hastighet på 4800-9600 bps.

Videoterminalen Heathkit H19 representerte en milepæl i utviklingen av terminaler da den ble introdusert i 1980 for under 1000 amerikanske dollar, og med hastighet 9600 bps.

## Se også
* Tynn klient

## Referanser
Panacea

**Panacea**, (fra latin *panacea*, «plante som helbreder alt») det vil si **panasé**, betyr universallegemiddel. Et panacea eller panasé er tradisjonelt ethvert antatt middel som det ble hevdet kunne kurere alle sykdommer og forlenge livet på ubestemt tid. Det har navn etter den greske gudinnen for universalmiddel Panakeia (gresk Πανάκεια, av *pan*, «alt, felles», og *akos*, «legemiddel»), ble det tidligere søkt av alkymister i forbindelse med livseliksir og de vises stein, et mytisk stoff som ville muliggjøre omdannelse av vanlige metaller til gull. Gjennom 1700- og 1800-tallet ble mange «patentmedisiner» hevdet å være universalmidler, og de ble en veldig stor virksomhet. Begrepet «universalmiddel» brukes på en negativ måte for å beskrive overforbruk av en løsning for å løse mange forskjellige problemer, særskilt innen medisin. Ordet har fått konnotasjoner av medisinsvindel som på amerikansk-engelsk kalles *snake oil* (slangeolje) og kvakksalveri.

En *panasé* (*panacea* eller *panaceum*) kan i enkelte tilfeller også henvise til et litterært begrep for å representere enhver løsning for å løse alle problemer knyttet til et bestemt problem.


*«...men der er deri ingen lære, og ingen Panacé man har...»*
—Olaf Bull


## Referanser
Satoru Iwata

**Satoru Iwata** (岩田 聡, Iwata Satoru, født 6. desember 1959 i Sapporo, død 11. juli 2015 i Kyoto) var Nintendos fjerde direktør. Han tok over etter Hiroshi Yamauchi i 2002 som hadde vært direktør i 53 år. Satoru Iwata hadde ansvaret for en stor del av Nintendos strategi før og under utgivelsen av GameCube i 2001, noe som ga Nintendo en økning på 41&nbsp;% i salg i slutten av 2002.

## Liv og virke
Iwata ble født i Sapporo i Japan. Han viste interesse for å lage videospill ganske tidlig, og lagde elektroniske spill hjemme mens han gikk på videregående skole (det 10. til 12. året). Alle de enkle tallspillene Iwata lagde, som var laget ved hjelp av en elektronisk kalkulator, delte han med sine skolekamerater.

Etter skolen startet han på Tokyos institutt for teknologi hvor han studerte informatikk. Mens han gikk der ble hans kunnskap og lidenskap for videospill oppdaget som gjorde at han fikk seg en deltidsjobb som spillprogrammerer hos HAL Laboratory.

I 1982, etter han var ferdig å studere ble han ansatt på fulltid hos HAL Laboratory. Han ble firmaets koordinator for programvareproduksjon i 1983. Noen av spillene han hjalp til med å lage mens han jobbet der var Ballon Fight, EarthBound, og Kirby-spillene. Iwata ble etter hvert president for HAL i 1993.

Iwata tok over som president for Nintendo etter Hiroshi Yamauchi trakk seg tilbake på grunn av alder den 31. mai 2002.

I 2014 annonserte Nintendo annonserte at Iwata ikke ville være tilstede på E3 2014 på grunn av helse-relaterte årsaker. Det ble senere avslørt at han ble operert for en svulst i gallegangen. Den 12. juli 2015 annonserte Nintendo at Iwata døde i en alder av 55 på grunn av komplikasjoner med en vekst i gallegangen (trolig gallegangskreft), den 11. juli 2015.

## Referanser


## Eksterne lenker
* 
* 
*  Seattle Post Intelligence: Satoru Iwata Intervju
Espen Nystuen

**Espen Nystuen** (født 1981) er en norsk fotballtrener, fotballeder og tidligere fotballspiller som er sportslig leder og daglig leder for Kongsvinger IL Toppfotball.

Nystuen startet sin karriere i Kongsvinger der han ble tatt opp i A-stallen i 2000. I forkant av 2006-sesongen ble han solgt til Stabæk. Under oppkjøringen til 2008 sesongen solgte Stabæk ham videre til Sandefjord. Nystuen har U-landskamper for Norge.

I desember 2012 signerte han igjen for sin moderklubb Kongsvinger, denne gangen som spillende daglig leder.

Espen Nystuen er sønn av tidligere Kongsvinger-spiller Erik Nystuen. 

## Referanser


## Eksterne lenker
* 
* 
* 
* 
*  Kongsvinger ILs nettsider – Spillerens profil
Slemsrud

**Slemsrud** (også brukt **Vangsås**) er et tettsted i Hamar kommune i Innlandet. Tettstedet har  innbyggere per 1. januar , og ligger cirka ti kilometer nordøst for byen Hamar. Øvre Vang kirke ligger på Slemsrud. Fotballaget Fart har også tilholdssted her.

Tettstedet er også kjent som Wik, på grunn av butikken som ligger der.

## Referanser
Andreas Strand (fotballspiller)

**Andreas Strand** (født 10. juni 1978 i Trømborg i Eidsberg kommune i Østfold.) er en norsk fotballspiller. Han startet sin karriere i Rakkestad, men gikk til 3.-divisjonslaget Drøbak/Frogn, hvor han spilte i fire sesonger før han i 2006 gikk til Follo FK. Follo hadde det året rykket opp til andre divisjon, og Strand ble klubbens toppscorer i sin første sesong. Han spilte to sesonger for Follo før han ble hentet til eliteserielaget Stabæk i 2007-sesongen. Han fikk lite spilletid i Stabæk og ble utlånt til Moss FK. Før sesongen 2008 ble han hentet tilbake til Follo FK. I 2009 dro Strand tilbake til gamleklubben Drøbak Frogn, men laget rykket ned 3. divisjon. Før sesongen 2010 signerte han for Mysen IF, og blir dermed en av 3.divisjon Østfolds store profiler, sammen med blant andre Raymond Kvisvik. Han tilbrakte sin tid som guttespiller og juniorspiller i Skeid og Lyn.

## Referanser


## Eksterne lenker
*
Gjøvik og Toten Flyklubb

**Gjøvik og Toten Flyklubb** ble opprettet i 1938 som Gjøvik Flyklubb. Klubben er medlem i motorflyseksjonen i Norges Luftsportforbund. Klubben har egen flyplass ved Gotterud i Vestre Toten. Plassen ligger langs vegen fra Raufoss mot Hov (tettsted)/Fall. Reinsvoll flyplass, ENRV, har nytt klubbhus, flybensinanlegg (100LL), 2 store hangarer og grusbane på 630m, retning 16-34, høyde 1380&nbsp;ft, frekvens 123,5MHz. Det er ikke landingsavgift på Reinsvoll flyplass.

Klubben har våren 2006 kjøpt ny Cessna 172-S, LN-AGT. Denne avløser 1979 modell Cessna 172 LN-RAI som er solgt til Værnes. Det er flere private fly i klubben.

Mange av klubbens medlemmer har opprettet ett sameie som har kjøpt godkjent aerobatikkfly American Champion Super Decathlon, SE-LCU/LN-LCU og et annet sameie som har kjøpt Piper Super Cub LN-KAD som brukes både som sjøfly og med ski om vinteren.

Klubben har egen flyskole som utdanner medlemmene til privatflygersertifikat, sjøflysertifikat, akrobatikkutsjekk, halehjulsutsjekk og typeutsjekk på flytyper.

Klubben er aktiv i skogbrannovervåkningen i Oppland i samarbeide med Valdres flyklubb. Våren 2012 inngås samarbeide med Norske Redningshunder for å bidra til at hundene med fører kan komme fort fram til steder hundene skal utføre søk, gjerne til steder i landet med færre godkjente lokale hunder tilgjengelig.

Onsdag kveld er klubbkveld da det ofte er mange i klubbhytta og gjerne litt flyging.

En av de første helgene i juni arrangeres flydag i samarbeide med Lions Club Vestre Toten. Da inviteres mange grupper som klubbene ønsker skal få en flytur over Toten og Gjøvik. På slike dager kan det flyes 110-130 inviterte. Antallet flybevegelser den dagen kan konkurrere med Gardermoen.

I månedskiftet juli-august arrangerer klubben vanligvis treff for sjøfly og landfly på Husodden flyplass på halvøya Husodden i Randsfjorden ved Fluberg.

Det er tre hangarer på plassen som er satt opp på dugnad. En hangar har plass til fire fly på en karusell slik at karusellen roteres med håndmakt til flyet som skal ut er plassert ved porten. Navet i karusellen består av en lastebilaksling med felg som er festet i to aluminiumsprofiler for hvert fly som flyets plattform er festet til. på undersiden av profilen er det en rulle som ruller på en sirkelformet jernbaneskinne.

## Eksterne lenker
Hjemmeside for Gjøvik og Toten Flyklubb.
The Computer Party

**The Computer Party** (**TCP**) er et rusfritt datatreff for ungdom som blir arrangert 2 ganger i året (vinterferien og høstferien) på Haugalandet. TCP blir drevet av Tysvær dataforening, en gruppe frivillige ungdommer fra området.

TCP ble arrangert første gang i 1997 av en dataklubb som het Scenen Dataklubb, og holdt til i huset til Haugesunds KFUM (KM-huset), midt i Haugesund sentrum. I hovedsak ble det arrangert som en motreaksjon på de andre, mer etablerte datatreff i området. Treffet satte seg fore å være mer strukturert og ha en rimeligere inngangsavgift enn andre treff i området og lyktes med det. Første gang (TCP 99) kom det 90 personer med datamaskin, noe som var mye på den tiden. Scenen Dataklubb hadde et samarbeid med Norwegian Linux Community og leide datautstyr for å drifte datanettverket rimelig. Etter noen år skaffet klubben selv til veie dette utstyret, og TCP ble da selvforsynt.

Fra og med TCP11 (2002) ble arrangementet flyttet fra KM-Huset til Tysværtunet i nabokommunen. Etter TCP13 (2003) har Tysvær Dataforening overtatt navnet, og har arrangert TCP i Tysværtunet inntil nylig. Nå blir det holdt på Skåredalen ungdomsskole, besøkstallet var sist rundt 300 personer.

## Internett og lan
I sin spede barndom kunne TCP bare skilte med en dobbel ISDN-linje (128kbps opp og ned) og en felles IP-adresse. Flittig bruk av web-proxy og maskerering gjorde likevel linja anvendelig. LANet var i starten 10Mbit TP koblet i stjerne med 10Mbps hubber, som var bra den gangen.

## Sammendrag av treffene

## Se også
*Liste over store norske datatreff

## Eksterne lenker
* 
* Nerdenes store fest - artikkel i Haugesunds Avis
Bletchley stasjon

**Bletchley stasjon** er en jernbanestasjon i Bletchley i den sørlige delen av Milton Keynes. Den betjener West Coast Main Line mellom London og Glasgow og Marston Vale Line mellom Bletchley og Bedford. På begge linjer kjøres togene av London Midland, på Marston Vale Line i tillegg av Southern.

På Milton Keynes Central stasjon er det mulighet for overgang til intercity-tog mot London eller Glasgow.

|}
Lillo

**Lillo** er en liten tettbebyggelse i Østre Toten. I dag framstår Lillo som en «satellitt» til Lena, men Lillo var fra ca. 1880 til tidlig på 1900-tallet et av de største tettstedene på Toten. Etter at det på 1880-tallet ble bygd nye «chausseer» i retning Minnesund, Reinsvoll, Kapp og Gjøvik, ble Lillo et svært viktig vegkryss. I Lillos glansperiode var det flere butikker, kafeer og håndverkere her. Stedet hadde også legekontor, meieri, poståpneri, apotek og lensmannskontor, i hovedsak bygd på garden Alstads grunn. Alt fra 1720-åra hadde det imidlertid vært et landhandleri ved Lillo, først i Kuskestuggua, fra ca. 1800 på Kremmerbakken.

Nå (2007) er det kun en kjolebutikk, et advokatkontor og en liten verktøyforretning igjen på Lillo. Stedet ble svekka da stasjonsbyen Lena ble bygd opp, fra 1902. Lillo fikk ingen stasjon på den nye Skreiabanen. Langs vegnettet beholdt Lillo imidlertid sin sentrale plassering. Fylkesvei 33 fra Minnesund til Gjøvik passerer igjennom tettstedet. I rundkjøringa ved Lillo begynner motorvegparsellen i retning Gjøvik. Lillo har også god bussforbindelse, med holdeplass for Ringruta og ekspressbuss til Gardermoen og Oslo.  

Pilegrimsleden går dessuten gjennom tettstedet, som ligger bare 500 meter fra Hoff kirke. Det er også et gammelt rettersted på Lillo, Alstadhaugen. 

Stedsnavnet Lillo er fra slutten av 1800-tallet. Det er nevnt i 1875-folketellinga som navn på et landhandleri. Dette opprinnelige Lillo ga seinere navn til tettstedet. Det er sannsynlig at Lillo er et oppkallingsnavn, trulig etter den gamle storgarden Lillo i Aker. Seinere har Lillo på Toten indirekte gitt navn til gruppa deLillos. Lars Lillo-Stenbergs bestefar, kunstmaleren Paul Lillo-Stenberg, var oppvokst på Lillo og tok derfor dette som del av sitt etternavn. 

I 2011 har Østre Toten kommune innført veinavn og husnummer i hele kommunen, så det er mange som har nytt veinavn og nummer, og ikke bare "Lillo" som adresse i tillegg til 2850 LENA.

## Litteratur
*Hagen, Bjarne A.: Et og annet om Lillostaden, i heftet Totn II/3, s. 269-278.
*Listerud, John: Apoteker Jens Schanche på Lillo, i årboka Totn 1988, s. 43-52. 
*Tollersrud, Kristian: Landhandlere og kjøpmenn på Toten, i Totens bygdebok III, Bøverbru 1968. Lillo: s. 589 og 618.
Silverlink

**Silverlink Trains** var et regionalt jernbaneselskap i Storbritannia, med ruter i Londons forsteder og mellom London og Northampton. Det var eid National Express Group. 

Selskapet ble grunnlagt i 1997 som North London Railways. Det drev North London-linjen mellom Richmond og North Woolwich. Etterhvert som selskapet ekspanderte tok det over West London-linjen, Watford DC-linjen og ruten mellom London og Northampton på West Coast Main Line. Navnet passet da heller dårlig, og ble endret til Silverlink. 

Det var to hovedavdelinger i selskapet: Silverlink Metro for ruter innenfor forstedene, og Silverlink County for ruter utenfor London. Førstnevnte er nå overført til Transport for London, og trafikkeres som en del av jernbanenettverket London Overground, mens sistnevnte er overført til det nye selskapet London Midland.
Ben Foster (fotballspiller)

: *For skuespilleren med samme navn, se [[Ben Foster (skuespiller)]]*

**Benjamin Anthony Foster** (født 1983) er en engelsk tidligere fotballspiller.

Foster ble kjøpt fra Stoke City FC til Manchester United og har tidligere spilt for Racing Club Warwick, Tiverton Town FC, Bristol City FC, Kidderminster Harriers FC og Wrexham AFC. Han ble oppdaget av Manchester Uniteds manager Alex Ferguson da sistnevnte skulle se sin sønn, Darren Ferguson, spille i LDV Vans Trophy-finalen i 2005, en kamp Wrexham vant. Manchester United hadde i mange år forsøkt å erstatte keeperlegenden Peter Schmeichel uten hell. Etter at den siste som prøvde seg, Tim Howard, ikke imponerte, valgte Ferguson å gå for Ben Foster. Selv om Foster aldri hadde gjort en førstelagsopptreden for Stoke, betalte United £1 million for den engelske målvakten. Ferguson hadde et håp om at Foster en gang kan fylle hullet Peter Schmeichel etterlot seg.

Foster ble utlånt til Championship-laget Watford FC. Han hjalp laget med å rykke opp til Premier League da laget slo Leeds United 3-0 i playoff-finalen.

Den 26. mai 2006 ble han satt på stand-by-listen for Englands VM-tropp. Grunnen var at Robert Green skadet seg i en "B"-kamp mot Belarus.

Den 10. august 2006 ble det klart at Foster skal lånes til Watford også hele 2006/2007-sesongen.
Sommeren 2007 returnerte han igjen til Old Trafford og Manchester United.

Den 15. mars 2008 fikk Ben Foster sin debut for Manchester United i en 1-0-seier over Derby County.

Den 1. mars 2009 spilte Ben Foster ligacupfinale for Manchester United mot Tottenham. Kampen endte 0-0 og Ben Foster ble den store helten etter straffesparkkonkurransen, der han kun slapp inn ett straffespark.
Første halvdel av 2010 sesongen var Edwin van der Sar ute med skade og alt lå til rette for at Ben Foster skulle få sjansen til å vise seg frem. Denne sjansen klarte han ikke å gripe og mistet plassen som Uniteds reservekeeper.

Den 19. mai 2010 skrev han under for Birmingham City, etter mange spekulasjoner.

## Referanser


## Eksterne lenker
* 
* Ben Fosters profil på manutd.com (engelsk)
* Ben Fosters profil på united.no
Endtime Productions

**Endtime Productions** er et svensk plateselskap etablert i , som i hovedsak produserer kristen metal. Endtime Productions har hjulpet frem band som Antestor, Extol, Drottnar, Crimson Moonlight, Vardøger og Vaakevandring. Selskapet eies og drives av Samuel Durling. Selskapet samarbeider med den norske nettbutikken Nordic Mission.

## Referanser


## Eksterne lenker
* 
* 
* 
*  Nordic Mission Endtimes norske samarbeidspartner
Milton Keynes Central stasjon

**Milton Keynes Central stasjon** er en jernbanestasjon i det sentrale Milton Keynes. Den betjener West Coast Main Line, med intercity-tog fra Virgin Trains og lokaltog fra London Midland og Southern. 

Stasjonen er en av fem i byen. På Bletchley stasjon er det mulig å skifte til Marston Vale Line for tog mot Bedford. 

|}
Husodden

**Husodden** er en halvøy i Randsfjorden, på vestsiden, like sør for Fluberg bru. På Husodden ligger Husodden flyplass. Det er flere fine sandstrender der. 

Det er gjort mange jernalderfunn og rester av bosetninger på halvøya.    

## Referanser
Solid State Records

**Solid State Records** er et plateselskap fra USA, etablert i 1997, da som Tooth & Nail records. 

Selskapet har blant annet signert Extol, Norma Jean og Underoath. Idag kan Solid State-signerte band bli sett over alt, fra Headbangers Ball til turneer i USA.

## Referanser


## Eksterne lenker
*
Seilflyklubben Mjøsa

**Seilflyklubben Mjøsa**, tidligere Toten og Gjøvik Seilflyklubb var medlem i seilflyseksjonen i Norges Luftsportforbund og ble nedlagt våren 2013 på grunn av altfor liten aktivitet. Klubben hadde instruktører og utdannet til seilflysertifikat (flygebevis seil).

## Klubbens fly
Klubben disponerte Blanik 23L LN-GPR som er toseters seilfly som ble brukt mye til instruksjon, samt to ensetere. Det siste enseters seilflyet, PW-5 LN-GWA ble solgt vinteren 2012 og disponeres nå av Valdres Flyklubb. Klubben hadde tidligere eget slepefly, Socata Rallye 180T, LN-LFG, men flyet er sommeren 2008 solgt til Sandefjord.

## Flyplasser
Klubben hadde egen flyplass på Bøverbru i Vestre Toten. 600m lang gressbane, retning 18-36, frekvens 123,5&nbsp;MHz. Se Vestre Toten flyplass, Bøverbru. Klubben benyttet også Hamar flyplass, Frya flyplass og Folldal Flyplass, de to siste særlig i høstferier og påskeferier.

## Eksterne lenker
* Norges Luftsportforbund
Insekteter

En **insekteter** er en kjøtteter som hovedsakelig ernærer seg av insekter og lignende små dyr, typisk for å dekke sitt daglige behov for næring, og insekter er en spesielt proteinrik næringskilde. Et alternativt uttrykk for å spise insekter er **entomofag**, et begrep som også refererer til mennesker som spiser insekter.

Å være insekteter må ikke forveksles med ordenen av insektetere (Eulipotyphla, tidligere også kalt Lipotyphla og Insectivora), som er en gruppe med insektetende pattedyr. Å være insekteter inkluderer nemlig et betydelig mer omfattende utvalg med arter enn hva denne gruppen utgjør.

Svært mange fugler har insekter som primærføde, men det er mange flere arter som utnytter denne proteinrike næringskilden for å overleve. Eksempler på sånne arter er for eksempel maurpinnsvin, piggsvin, muldvarper, spissmus, almiquier, frosker, øgler, flaggermus og edderkopper. De fleste insekteterne er små, men maurslukere og jordulv blir ganske store. Mange insektetende arter har en form for adapsjon til å fange og ete insektene, men noen dyr eter også insekter som en naturlig del av det daglige kostholdet, for eksempel brunbjørn.

Mange insekter og kjøttetende planter er også insektetere. Eksempler på insekter som eter insekter er øyenstikkere, geithams, marihøner og knelere.

## Fotogalleri
Under er fotoeksempler på et fåtall arter som eter insekter.

Fil:Rock wren.jpg|
Fil:Motacilla alba alba.JPG|
Fil:Richard's Pipit I -Haryana IMG 9961.jpg|
Fil:Blyth s Pipit Anthus godlewskii.jpg|
Fil:Anthus-rubescens-001.jpg|
Fil:GreyWagtail Kent.jpg|
Fil:Erinaceus europaeus (Linnaeus, 1758).jpg|
|
Fil:Hispaniolan Solenodon crop.jpg|
Fil:Long-beakedEchidna.jpg|
Fil:Myresluger2.jpg|
Fil:Proteles cristatus1.jpg|
Fil:Plecotus macrobullaris - Ph. Karol Tabarelli de Fatis.jpg|
Fil:Calumma Parsonii Ste Marie Madagascar.jpg|
Fil:MC Siedleragame.jpg|
Fil:Goldteju Tupinambis teguixin.jpg|
Fil:Pseudocordylus melanotus subviridis 10.jpg|
Fil:Frode frosk.jpg|
Fil:Nephila-clavipes-2.jpg|
Fil:Calopteryx splendens pho.jpg|
Fil:Frelon europeen.jpg|
Fil:Coccinella septempunctata detail.jpg|
Fil:Mantis religiosa MHNT entière.jpg|
Fil:Dionea in action.jpg|
Fil:Nepenthes sibuyanensis.jpg|
Fil:Pinguicula vulgaris 230405.jpg|
Fil:Drosera capensis bend.JPG|


## Referanser
Century Media

**Century Media Records** er et hard rock/heavy metal-plateselskap, som har hovedkvarteret sitt i USA og Brasil, og kvarter i Tyskland, Australia, Frankrike, Italia, Sverige og England. Century Media ble opprettet i 1988 og gav ut innflytelsesrike plater med kjente band som Nevermore, Blind Guardian, Cryptopsy, Iced Earth, Cro-Mags, Lacuna Coil og Shadows Fall. De har spesialisert seg i power metal, death metal og black metal, i tillegg til noen under-sjangere. Century Media er sammen med Nuclear Blast de to største uavhengige plateselskapene til å utgi melodisk metal.

Labelens to største band er Lacuna Coil og Shadows Fall. Lacuna Coils album fra 2002, Comalies, ble Century Medias første utgivelse som holdt seg på Billboard Top 200-lista hele 2 år etter utgivelsen. Shadows Falls album fra 2004, The War Within, ble også en ny milepæl i selskapets historie, da plata kom seg opp på Topp20-lista over debutplater på Billboard Top 200, og plata solgte 250 000 kopier etter sin utgivelse. Lacuna Coil's. Andre kjente artister som har gitt ut plater med Century Media som også har vært på Billboard-listen er Angelus Apatrida, Arch Enemy, Children of Bodom og God Forbid.

## Century Black
**Century Black** er et underprosjekt av Century Media Records fra midten til slutten av 1990-tallet til 2000 som tar for seg black metal. Underprosjektet har senere gått over i andre prosjekter som «Century Family».

## Century Black album
*Arcturus
***[[Aspera Hiems Symfonia]]*
*Borknagar
***[[Borknagar]]*
***[[The Olden Domain]]*
*Dødheimsgard
***[[Kronet til konge]]*
***[[Monumental Possession]]*
*Emperor
***Wrath of the Tyrant*
***[[In the Nightside Eclipse]]*
***[[Anthems to the Welkin at Dusk]]*
*Gorgoroth
***[[Pentagram (Gorgoroth album)|Pentagram]]*
***[[Antichrist (Gorgoroth album)|Antichrist]]*
***[[Under the Sign of Hell]]*
*Katatonia
***[[Dance of December Souls]]*
***[[Brave Murder Day]]*
***[[Discouraged Ones]]*
*Mayhem
***[[Live in Leipzig]]*
***[[De Mysteriis Dom Sathanas]]*
*Old Man's Child
***[[Born of the Flickering]]*
***[[The Pagan Prosperity]]*
***[[Ill-Natured Spiritual Invasion]]*
*Opeth
***[[Orchid (album)|Orchid]]*
***[[Morningrise]]*
***[[My Arms, Your Hearse]]*
*Ophthalamia
***[[Via Dolorosa (album)|Via Dolorosa]]*
*Rotting Christ
***[[Thy Mighty Contract]]*
***[[Triarchy of Lost Lovers]]*
***[[A Dead Poem]]*
*Sacramentum
***[[The Coming of Chaos]]*
*Satyricon
***[[Nemesis Divina]]*
*Ulver
***[[Nattens Madrigal - Aatte Hymne til Ulven i Manden|Nattens Madrigal]]*

## Eksterne lenker
*
Julius Hougen

**Julius Hougen** (1906–1993) var en norsk jurist og radiojournalist. Han var programredaktør og leder for NRKs avdelingskontor i Kristiansand 1967–1976. Han ble kjent som «stemmen fra Sørlandet».

## Bakgrunn
Hougen tok juridisk embetseksamen i Oslo i 1930. Da Kringkastingsselskapet åpnet sitt sørlandskontor samme år, ble han en av de få medarbeiderne der. Noen år senere ble han leder for kontoret, samtidig som han var dommerfullmektig. I 1933 overtok NRK kontoret, og Hougen fortsatte sin tilknytning til radioen, kombinert med ymse stillinger i politiet.

Etter krigen jobbet han en tid ved NRK i Oslo. Blant annet rapporterte han fra kong Haakon VIIs hjemkomst til hovedstaden 7. juni 1945. Hougen vendte imidlertid snart tilbake til hjembyen, der han virka ved distriktskontoret fram til pensjonsalderen, først som programsekretær, senere som sjef. Han var kjent for sin levende reportasjestil og for sin evne til å komme innpå mennesker fra alle lag. Han gikk under navnet «stemmen fra Sørlandet».

Under andre verdenskrig var Hougen aktiv i motstandsbevegelsen gjennom *Kampgruppe 3* under ledelse av Arne Laudal. Da gruppa ble sprengt mot slutten av 1942, havnet Hougen på Grini, først på dødscelle, senere i vanlig fangenskap fram til januar 1945.

Hougen var aktiv i det norske visemiljøet, blant annet som en av initiativtakerne til Visens venner. Han redigerte visebøker og skreiv og komponerte en del sanger. Han er også kjent som underholdningsartist, blant annet under aliaset *pensjonist Tobias Tønnesen*, sammen med Odd Børretzen.

## Familie
Hougen var far til musikeren Frik Hougen. De to opptrådte blant annet i samme TV-program den 23. juni 1968, da NRK sendte direkte fra jonsokfeiring i Brekkestø i programserien *[[På rundreise]]*.

## Referanser


## Eksterne lenker
* Omtale i ''Norsk biografisk leksikon''
Latvias forsvar

**Latvias forsvar** (latvisk: *Latvijas Nacionālie bruņotie spēki*) består av rundt 7870 profesjonelle soldater (per 2024).

Latvia har etter frigjøringen fra Sovjetunionen hatt mobiliserbart vernepliktforsvar med noen vervede soldater.  Forsvaret består av en hær med lett infanteri, et luftforsvar og en marine.   I tillegg er det en hjemmevakt kalt "Zemessardze", bestående av 10 000 mennesker.   Latvia avskaffet verneplikt fra 1. januar 2007, men i 2023 gjeninnføres verneplikten. Forsvarsbudsjettet var på 1,56 milliarder euro i 2025, rundt 3,45 % av bnp.

Latvia samarbeidet med Estland og Litauen om en felles infanteribataljon kalt BALTBAT og en marineskvadron kalt BALTRON som de stiller med i fredsbevarende oppdrag.

Fra 29. mars 2004 har Latvia vært medlem av NATO.  Latvisk luftrom er beskyttet av NATO-fly, da Latvia ennå ikke har kapasitet til å gjøre dette selv.

## Referanser


## Eksterne lenker
* 
* Det latviske forsvarsdepartementet (latvisk, engelsk)
* Latvias NATO-misjon
* kamouflage.net > Europe > Latvia (Republic of Latvia) > index (engelsk)
Leif Davidsen

**Leif Davidsen** (født 1950) er en dansk journalist og forfatter.

Davidsen ble utdannet journalist fra Danmarks Journalisthøjskole i 1976. I perioden 1984&ndash;88 var han Danmarks Radios korrespondent i Moskva. Han arbeidet senere i DR-TV som utenriksjournalist og programredaktør. Siden 1999 arbeider han som freelance-journalist.

Utenfor Danmark er Davidsen mest kjent som thrillerforfatter. Hans bøker er oversatt til en rekke språk, inkludert engelsk, tysk og fransk.

## Bibliografi
* *Uhellige alliancer* (1984) 
* *Den russiske sangerinde *(1988) 
* *Den sidste spion *(1991)
* *Den troskyldige russer* (1993) 
* *Forræderen – og andre historier* &ndash; novellesamling (1995)  
* *Den serbiske dansker* (1996) 
* *Den russiske trilogi* (1997) (samleutgave av *Den russiske sangerinde*, *Den sidste spion* og *Den troskyldige russer*)  
* *Lime's billede* (1998)
* *De gode søstre* (2001) 
* *Den spanske duo* (2002) (samleutgave av *Uhellige alliancer* og *Lime's billede*)  
* *Dostojevskijs sidste rejse &ndash; reiseskildring ([[2002]])  
* *Fjenden i spejlet* ([[2004]]) 
* *Den ukendte hustru* ([[2006]]) 
* *På udkig efter Hemingway* ([[2008]])

=== Oversettelser til norsk ===


== Priser ==
* [[Lesernes Bokpris]] [[2007]]
* [[Årstidens bog]] (utdeles kvartalsvis av BG Bank) [[2004]], for *Dostojevskijs sidste Rejse
* De frankofone landes ambassadørers litteraturpris 2004, for *De gode søstre*
* Gad-boghandlernes yndlingsforfatter 2001
* Prix littéraire de la Bordelaise de Lúnetterie (Frankrike) 2000
* Glassnøkkelen 1999, for *Lime's billede*
* Bokklubben 12 bøgers litteraturpris 1997, for *Den serbiske dansker*
* De Gyldne Laurbær 1992, for *Den siste spion*
* Palle Rosenkrantz-prisen 1988, for *Den russiske sangerinde*

## Referanser


## Eksterne lenker
* 
* 
*
Zeppelin

**Zeppelin** har flere betydninger:

*Den tyske greven Ferdinand von Zeppelin (1838&ndash;1917)
*En generell betegnelse på en type luftskip
*En knute for å skjøte tau, og lage faste løkker
*En generell betegnelse på en type vindskydd for mikrofon
*Luftskipet LZ 127 «Graf Zeppelin»
*Det britiske rockebandet Led Zeppelin
*Det tyske hangarskipet «Graf Zeppelin»
*Den norske forskningsstasjonen Zeppelinobservatoriet på Zeppelinfjellet på Svalbard
*Den norske filmen *[[Zeppelin (1981)|Zeppelin]]* (1981)
*Den britiske filmen *[[Zeppelin (1971)|Zeppelin]]* (1971)
*Skolebøkene *Zeppelin* (Kunnskapsløfte): *Zeppelin lesebok*, *Zeppelin språkbok*
Politivedtekt

**Politivedtekter** er lokale vedtekter for en kommune som er vedtatt av kommunestyret eller bystyret, og godkjent av Justisdepartementet.

Lovhjemmelen for å fastsette slike vedtekter finnes i «lov om politiet» *([[politiloven]])* av 4. august 1995, § 14 http://www.lovdata.no/all/tl-19950804-053-002.html#14.

Politivedtekter omhandler gjerne regler for ro og orden i kommunen, gatesalg, utendørs tilstelninger, reklameskilt, plakater, tilgrising, snørydding, strøing  og lignende.

Overtredelse av vedtektene, eller av pålegg gitt i medhold av vedtektene, kan straffes etter politilovens § 30 nr. 4http://www.lovdata.no/all/hl-19950804-053.html#30, hvis ikke forholdet går inn under en strengere straffebestemmelse.

## Se også

* Politivedtægt (Danmark)

## Eksterne lenker
* Politilovens § 14..
* Politivedtektene for Oslo kommune
Pamela-prosjektet

**Pamela-prosjektet**  – **Pamela Project**   *Process for Advanced  Management of End of-Life-Aircraft* er en virksomhet som er etablert av Airbus i Syd-Frankrike som har som mål å gjenvinne flydeler.

Prosjektets fremste mål er å ivareta miljøet. I stedet for å la eldre passasjerfly som er tatt ut av bruk ruste og gå til grunne i utkanten av flyplasser skal flyene bli demontert og alt gjenvinnes eller brukes på nytt.

Det er beregnet at mer enn 4&nbsp;000, eller omtrent 200 passasjerfly årlig vil bli tatt ut av bruk mellom år 2004 og 2023 og at mellom  85 % og 95 % av komponentene lett kan gjenvinnes eller brukes på nytt.

Utstyr og produkter som elektroniske komponenter, og f.eks dekk, batterier, hydraulikkvæske vil bli gjenstand for en kontrollert gjenvinning og betryggende ført tilbake i systemet.  

## Eksterne lenker
* Airbus verner miljøet
* Gjenvinning av fly
Biler (film)

***Biler*** (originaltittel *Cars*) er en Oscar-nominert dataanimert film produsert av Pixar i samarbeid med Walt Disney fra 2006. Filmen er regissert av John Lasseter. Filmen handler om Lynet McQueen (*Lightning McQueen*), en nybegynner-racerbil på vei til et mesterskap. På veien til mesterskapet møter han andre biler som lærer han at ikke alt handler om å vinne. Filmen hadde premiere i USA den 9. juni 2006 og den 25. august 2006 i Norge. Filmen ble nominert til to Oscar i kategoriene «beste animasjonsfilm» og «beste originale filmlåt» («Our Town» av Randy Newman). Det er også laget et videospill med samme navn som filmen, der handlingen foregår etter handlingen i filmen.

Den ble etterfulgt av *[[Biler 2]]* (2011), og *[[Biler 3]]* (2017).

## Handling
Filmen handler om «Lightning McQueen», en snakkende NASCAR-bil på vei fra Nord-Carolina til California for å være med på et løp. På Route 66 havner han i klørne på sheriffen i Radiator by (Radiator Springs), som jager etter ham. McQueen tror sheriffens smell i eksospotten er pistolskudd, og stikker av. Under flukten ødelegger McQueen veien i byen.

Den neste morgenen våkner McQueen i en inntauingstomt for biler. Etter å ha pratet litt med slepebilen *Bill*, havner han for retten, der han blir kommandert til å reparere veien. McQueen er ikke så fornøyd med avgjørelsen, da hans største ønske er å komme seg ut av byen og rekke løpet sitt.

Til slutt drar han til løpet i California, og han tar med seg flere av bilene fra landsbyen som sitt nye mannskap. Han vinner ikke løpet, fordi "Harry Knøl" må ty til juks og krasjer inn i den tredje konkurrenten – "Kongen" – bakfra. McQueen velger å hjelpe Kongen fremfor å kjøre i mål som nr. 1, og dermed vinner Harry løpet. Publikum er imidlertid ikke så fornøyd med hendelsen, og piper ut vinneren, og jubler for McQueen isteden.

## Lydspor
Ni av sangene på lydsporet er av populære artister, mens de siste elleve er instrumentaler komponert av Randy Newman. Albumet ble gitt ut den 6. juni 2006, av Disney Records.

## Figurer i filmen

## Eksterne lenker
* Om ''Biler'' på Filmweb
* 
* 
* Tekniske fakta om filmen
«Graf Zeppelin» (1938)

**«Graf Zeppelin»** var et hangarskip fra Kriegsmarine, oppkalt etter grev (*Graf*) Ferdinand von Zeppelin. Det var Tysklands eneste hangarskip under den andre verdenskrig. Skipet ble beordret bygget 16. november 1935 og kjølen ble lagt ned 28. desember 1936 hos Deutsche Werke i Kiel. Det ble sjøsatt 8. desember 1938, men ble aldri ferdigstilt eller tatt i bruk.

Ved krigens slutt ble skipet senket av tyske kommandosoldater, for at det ikke skulle falle i fiendens hender. Men russerne klarte å heve skipet, og tauet det til Sovjetunionen hvor det etter en stund ble senket og ødelagt, som treningsmål for ubåter.

I juli 2006 ble antageligvis vraket funnet av arbeidere fra det polske oljeselskapet Petrobaltic.

## Referanser


## Litteratur
* Burke, Stephen, 'Without wings, the story of Hitler's aircraft carrier' (Trafford publishing ISBN 1425122167, Sept 07 ) 
https://web.archive.org/web/20130521134250/http://withoutwingsonline.co.uk/
## Eksterne lenker
*
Hindenburg

**Hindenburg** kan vise til:

*Paul von Hindenburg – prøyssisk offiser og statsmann (1847–1934)
*Oskar von Hindenburg – tysk offiser (1883–1960), sønn av Paul von Hindenburg
*Carl Hindenburg – tysk matematiker (1741–1808)
*Luftskipet «Hindenburg» – zeppeliner, kjent fra Hindenburg-katastrofen
*SMS «Hindenburg» – tysk slagkrysser i første verdenskrig
*Hindenburg – navnet på byen Zabrze i Schlesien fra 1915 til 1945
**[[The Hindenburg (1975)|The Hindenburg]]* – en film fra 1975 basert på Hindenburg-katastrofen
**[[Hindenburg (2011)|Hindenburg]]* – en TV-film i to deler fra 2011 basert på Hindenburg-katastrofen
Senter

**Senter** kan vise til:

## Matematikk
*Senter (midtpunkt) – midtpunkt, midte

## Handel
*Senter (handel) – en betegnelse for kjøpesenter, som Krokstadsenteret

## Kunnskapsbedrifter
*Senter (forskning) – en betegnelse for forskningsenter, som CERN i Sveits
*Senter (formidling) – en betegnelse for moderne museum hvor formidling vektlegges, som Jugendstilsenteret
*Senter (utdanning) – en betegnelse for sted for utdanning, som Nasjonalt senter for romrelatert opplæring
*Senter (statlig organ) – en betegnelse for statlig organ, som Senter for statlig økonomistyring

## Organisasjoner og religiøse bevegelser
*Senter (organisasasjon) – en betegnelse for frivillige organisasjoner, som Antirasistisk Senter
*Senter (religiøst) &ndash; en betegnelse for steder for religiøse bevegelser, som Rinzai Zen Senter
*Senter (Interesseorganisasasjon) – en betegnelse for interesseorganisasjoner, som Simon Wiesenthal-senteret

## Se også
*Sentrum
Reitgjerdet sykehus

**Reitgjerdet sykehus** var et psykiatrisk sykehus på Reitgjerdet/Brøset i Trondheim for farlige og særlig vanskelige sinnslidende menn. Sykehuset var en del av kriminalomsorgen og ble åpnet i 1923 og lagt ned i 1987.

## Opprettelsen

Opprinnelig var Reitgjerdet en pleiestiftelse for spedalske fra 1860-årene. Arkitektene Schirmer og von Hanno tegnet den store murbygningen med rom for 250 pasienter. Etter at Armauer Hansen oppdaget leprabasillen, ble slike pleieinstitusjoner for spedalske etter hvert overflødige, og sykehuset ble ombygget til psykiatriformål i årene 1919–23. Mellom 1957 og 1963 ble det oppført en ny sykehusfløy og funksjonærboliger, tegnet av Roar Tønseth.

## Sammenslåing med Kriminalasylet

Sykehuset ble formelt slått sammen med Kriminalasylet (opprettet i 1895) i 1961 og lagt til Reitgjerdet. Overføringen av pasientene skjedde ved åpningen av et nybygg for disse pasientene 28. januar 1963. Kriminalasylet hadde vært en institusjon for de som både var sinnssyke og kriminelle. Reitgjerdet var beregnet på den samme pasientgruppen, i tillegg til de særlig vanskelige. Sammenslåingen og den store utbyggingen i 1961–63 førte til at sykehuset fikk 260 plasser, noe som senere ble sterkt kritisert. Kapasiteten ble senere redusert til 220. I perioden 1975 til 1978 ble antall plasser ytterligere redusert til 180.

## Veien mot nedleggelsen

Fra høsten 1978 og i årene som fulgte var Reitgjerdet sykehus gjenstand for intens offentlig debatt og kritikk. Det var særlig bruken av ulovlig tvang på institusjonen som ble kritisert. I september 1980 kom pålegg om inntaksstopp av pasienter, og i april 1982 var antall pasienter redusert til 25.

Etter vedvarende kritikk mot forholdene på sykehuset utover på 1980-tallet, ble det lagt ned 1. juli 1987. Da hadde en  granskingskommisjon med høyesterettsdommer Knut Blom som formann uttalt seg sterkt kritisk både til sykehuset og til sentrale helsemyndigheter. Det senere Erstatningsutvalget førte til utbetalinger av store erstatningsbeløp til pasienter som hadde vært innlagt i institusjonen.

I behandlingen av St.prp. nr. 130 (1980–81) og St.prp. nr. 116 (1981–82) *Om nedleggelse av driften av Reitgjerdet sykehus*, jf. Innst. S. nr. 215 (1981–82), sluttet Stortinget seg til at driften av sykehuset skulle avvikles innen fem år fra 1. juli 1982. Det ble gjennomført en gradvis tilbakeføring av de fleste pasientene til hjemkommunene i årene 1980–87. Mange av pasientene hadde levd på Reitgjerdet i mange tiår og ønsket ikke å flytte derfra. Overfor disse pasientene var overføringen det siste og største «overgrepet». Mange av disse pasientene fikk det vanskeligere dit de kom sammenlignet med hvordan de hadde hatt det på Reitgjerdet.

Den regionale sikkerhetsavdelingen ved Sør-Trøndelag psykiatriske sykehus (Brøset) ble opprettet 1. juli 1987, samme dag som Reitgjerdet ble avviklet. Denne delen av psykiatrien skulle nå desentraliseres. Egne sikkerhetsavdelinger ved fylkessykehusene, og fire regionale sikkerhetsavdelinger for særlig vanskelige og/eller farlige sinnslidende ble opprettet som erstatning for kriminalasylet.

## Eksterne lenker
*